Document ID: 31976R2427

ΚΑΝΟΝΙΣΜΟΣ (ΕΟΚ) αριθ. 2427/76 ΤΟΥ ΣΥΜΒΟΥΛΙΟΥ της 4ης Οκτωβρίου 1976 περί τροποποιήσεως του κανονισμού (ΕΟΚ) αριθ. 827/68 "περί κοινής οργανώσεως της αγοράς για ορισμένα προϊόντα που απαριθμούνται στο παράρτημα ΙΙ της συνθήκης"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδιαίτερα
το άρθρο 43,
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι ο κανονισμός (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων σχετικά με την κοινή οργάνωση της αμπελοοινικής αγοράς(2) τροποποιήθηκε από τον κανονισμό (ΕΟΚ) αριθ. 1160/76(3)- ότι μεταξύ των τροποποιήσεων του τελευταίου κανονισμού, περιλαμβάνεται η εξαίρεση της ακαθάριστης τρυγός από τα προϊόντα τα οποία διέπονται από τον κανονισμό (ΕΟΚ) αριθ. 816/70-
ότι είναι ως εκ τούτου αναγκαίο να προστεθεί αυτό το προϊόν σε εκείνα που περιλαμβάνονται στο παράρτημα του κανονισμού (ΕΟΚ) αριθ. 827/68 του Συμβουλίου της 28ης Ιουνίου 1968 περί κοινής οργανώσεως της αγοράς για ορισμένα προϊόντα, που απαριθμούνται στο παράρτημα ΙΙ της συνθήκης(4), όπως τροποποιήθηκε τελευταία από τον κανονισμό (ΕΟΚ) αριθ. 1067/74(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο προϊόν προστίθεται στο παράρτημα του κανονισμού (ΕΟΚ) αριθ. 827/68 στη θέση του, κατά την αριθμητική τάξη του Κοινού Δασμολογίου:
23.05 Οινολάσπη. Τρυγία ακάθαρτος:
Β. Τρυγία ακάθαρτος
Άρθρο 2
Ο παρών κανονισμός ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 4 Οκτωβρίου 1976.

Labels: 3
17